als_Latn dik_Latn sag_Latn
Temat Kryesore
- Studentët e Fakultetit të Shkencave Teknike Mjekësore shpallën nisjen e grevës së urisë për të kundërshtuar transferimet
- Nikolla: U mashtruat nga privatët, nuk ndryshohen rregullat në mes të rrugës
- Zv/rektorja Bulo: Iu është dhënë një mundësi e artë, i njihni tarifat
- Boçi: Mbështetje grevës, po trajtoheni si studentë të dorës së dytë
Studentët e Fakultetit të Shkencave Teknike Mjekësore, të cilët shpallën sot nisjen e grevës së urisë, janë përplasur në orët e mbrëmjes me policinë.
Disa studentë, që nuk kanë hyrë në grevë, kanë tentuar të fusin shtretër në ambientet e Universitetit të Mjekësisë për shokët e tyre. Mirëpo, ata janë penguar nga forcat e policisë, edhe pse ia kanë arritur të kalojnë disa prej shtretërve për grevistët.
Policia nuk i ka lejuar, duke i bllokuar shtretërit në oborrin e fakultetit. E gjithë godina gjendet e rrethuar nga forca të shumta të policisë së kryeqytetit.
Studente të fakulteteve të ndryshme janë ngujuar në ambjentet e fakultetit, pas deklaratës së ministres së Arsimit, Lindita Nikolla, se nuk do të ulë tarifat e shkollimit dhe se këtë faturë nuk mund t’ua faturojë tasapaguesve shqiptarë.
Këta studentë, të cilët më parë kanë qenë pjesë e universiteteve të mbyllura si "Vitrina" apo "Kristali", janë pranuar në universitetin publik, pas lehtësimit të transferimit nga Ministria e Shëndetësisë. Ata janë të vendosur të vijojnë grevën e urisë derisa kërkesat e tyre të plotësohen.
Nikolla: Nuk ndryshohen rregullat në mes të rrugës
Pas konfontimit me policinë, studentët e ngujuar në grevë janë vizituar nga Ministrja e Arsimit, Lindita Nikolla.
“U mashtruat nga universitetet piramidë, që ishin më parë. Kur nënshkruat kontratat u njohët me kushtet dhe tarifat. Po kërkoni të ndryshoni rregullat në mes të rrugës. Ju nuk jeni pjesë e proçesit meritë-preferencë. Ju bëmë baraz me strudentët që ishin në shtet. Përgjegjësia jonë është shansi i dytë që ju dhamë”, u ka thënë ministrja Nikolla studentëve.
Bulo: Jeni njohur me tarifat
Pas protestave të studentëve të transferuar nga spitalet private, ka reaguar edhe Rektorati i Universitetit të Mjekësisë në Tiranë. Zv. Rektorja Anyla Bulo tha se studentëve të transferuar nga universitetet private iu është dhënë një mundësi e artë për t’u shkolluar njëlloj me studentët e tjerë që kanë arritur atje me meritokraci.
Zv/Rektorja i ftoi studentët në bisedime duke mos penguar as procesin e mësimdhënies. Ndërsa këta të fundit kanë paralajmëruar se do të futen në grevë urie nëse kërkesat e tyre nuk marrin zgjidhje.
Boçi: Mbështetje për studentët e infermierisë!
Kreu i Departamentit të Arsimit, Luçiano Boçi shpreh mbështetje për protestën e studentëve. Në një postim në Facebook, ai shpreh besimin se ata po trajtohen si studentët të dorës së dytë dhe kjo është antiligjore dhe antimorale.
"Mbështetje për studentët e infermierisë! Konsiderimi i tyre si studentë që vazhdojnë degë të dytë ose me saktë që konsiderohen nga MAS si "studentë të dorës së dytë", është antiligjor dhe antimoral. Tarifa e kripur 7-fishore për ta, është parajmërimi i asaj çka propozon MAS në ligjin e ri për Arsimin e Lartë për të gjithë studentët. Prandaj beteja e tyre sot është beteja e të gjithëve për të nesërmen!",
shkruan Boçi.
/Shekulli Online/
Gazeta 'Shekulli' iu kërkon gjithë lexuesve të saj, që mundësisht të mos përdorin sharje, fyerje denigruese ndaj dinjitetit njerëzor nëpër komente. Në vend të tyre, faktet dhe argumentet tuaja logjike mund të jenë shumë më të fuqishme pa to. Me respekt dhe falemnderit për pjesëmarrjen tuaj, mjaft të vlefshme në punën tonë!
Ftojmë lexuesit, që nëse kanë opinione mbi shkrimet e botuara te 'Shekulli' apo mbi tema të tjera të lira, mund të na kontaktojnë në adresën: komente@shekulli.com.al
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn